Vzhľadom k situácii ku koronavírusu na Slovensku oznamujeme občanom:  
- tí ktorí sa vrátia z akejkoľvek krajiny na Slovensko sú povinní dodržiavať 14 dňovú karanténu, v prípade potreby nenavštevujete ambulancie, ale kontaktujte sa telefonicky.

V prípade nerešpektovania rozhodnutia uznesenia vlády č. 111 z 11.3.2020 im môže byť vyrúbená pokuta do výšky 1650 Eur, v prípade nedodržania karantény občanov, môžu takýto čin nahlásiť na tiesňovej linke 158  
- Lekárka pre deti a dorast oznamuje, že vám bude k dispozícii telefónnom čísle 0905 899 697 a ruší aj preventívne prehliadky, aby ste zbytočne neprichádzali navzájom do kontaktu. Lekár pre dospelých oznamuje občanom, aby tiež nenavštevovali ambulancie a čakárne ak nie je nutnosť, v prípade potreby volajte na číslo 0444396217 alebo regionálny úrad vereného zdravotníctva 02 49 284 111.

Ústredný krízový štáb Slovenskej republiky prijal dňa 12.3.2020 kvôli koronavírusu tvrdé preventívne opatrenia, ktoré sa dotknú všetkých činností nášho života. Pozrite si, čo nás všetko čaká v oblasti dopravy, školstva či nakupovania.  
- Zavedenie hraničných kontrol (a zachovanie len veľkých hraničných priechodov).   
- Zatvorenie všetkých troch medzinárodných letísk.  
- Zastavenie medzinárodnej prepravy okrem zásobovania.  
- Povinná karanténa pre ľudí prichádzajúcich z rizikových oblastí.  
- Zatvorenie škôl a školských zariadení

Zatvorenie sociálnych a kultúrnych zariadení.  
- Obmedzená prevádzka obchodných centier (cez víkend bude možné nakúpiť len potraviny, lieky a drogériu).  
- Zatvorené budú zábavné podniky, lyžiarske strediská i wellness centrá a aquaparky.  
- Vnútroštátne vlaky budú premávať v prázdninovom režime.

Obec Liptovské Revúce oznamuje rodičom detí Základnej školy s materskou školou, že naše školské zariadenie bude zatvorené 14 dní od pondelka 16.3.2020 do 29.3.2020

Upozorňujeme žiakov a študentov našej obce, že sa zakazuje zhromažďovať v podnikoch, altánkoch pri škole a na iných miestach v obci, nakoľko opatrenia vlády nie sú vyhlásením spoločných prázdnin, ale izolácie, aby sa vírusy nešírili, prosíme aj rodičov aby na toto dohliadli a nedovolili deťom a mládeži sa zhromažďovať.

Obec Liptovské Revúce upravuje aj úradné hodiny na miestnom úrade, pre verejnosť bude otvorený obecný úrad budúci týždeň len v pondelok 16.3.2020 a vo štvrtok 19.3.2020 z dôvodu usmernenie Krízového štábu Slovenskej republiky, v prípade potreby nás kontaktujte na telefónnych číslach:

* 044/4397 171, mobilné čísla 0907 331 449, 0905 237 774 alebo elektronicky. Emailové adresy sú zverejnené na webovej stránke obce.

Buďme opatrní, aby sme svojou disciplinovanosťou chránili bezpečnosť nás všetkých.